Diari Oficial de la Generalitat Valenciana


Sumari del DOGV 1689, del 23-12-1991 (1991/823538)

RESOLUCIÓ de 26 de novembre de 1991, de la Conselleria de Treball i Afers Socials, per la qual convoca tres beques per a la realització del curs Mestratge en Cooperació per al Desenvolupament (1992) en el Centre Espanyol d'Estudis d'Amèrica Llatina (CEDEAL), Madrid.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1689

Data del DOGV
:   23-12-1991

Secció del DOGV
:   ALTRES DISPOSICIONS

Número del document
:   1991/823538


Data del document
:   26-11-1991

Organisme emissor
:   Conselleria de Treball i Afers Socials

Tipus de document
:   Resolució

Resolució de 26 de novembre de 1991, de la Conselleria de Treball i Afers Socials, per la qual convoca tres beques per a la realització del curs Mestratge en Cooperació per al Desenvolupament (1992) en el Centre Espanyol d'Estudis d'Amèrica Llatina (CEDEAL), Madrid.  
L'entrada d'Espanya en les comunitats europees, la commemoració del V Centenari, l'assimilació de la cooperació per al desenvolupament com a activitat imperativa per a l?estat i la societat civil dels països industrialitzats obliguen en diferents formes la generació de professionals especialistes en gestió de cooperació per al desenvolupament.  
Amb aquest objectiu i en el marc del conveni de col·laboració per a realitzar accions conjuntes a Iberoamèrica, firmat el 10 d'abril de 1989 amb l'Agència Espanyola per a la Cooperació Internacional, com també el conveni de col·laboració subscrit el 23 de març de 1990 amb la fundació Centre Espanyol d'Estudis d'Amèrica Llatina (CEDEAL), la Generalitat Valenciana a través del seu Programa de Cooperació i Solidaritat Nord-Sud, va a participar igual que el curs passat en el Programa V Centenari de Formació en Cooperació per al Desenvolupament (1990-93). Aquest programa consisteix en la formulació i execució, en la perspectiva del V Centenari i l?Europa del 93, d'un Programa de Mestratge Cooperació per al Desenvolupament, a executar de forma coordinada amb altres institucions i professionals europeus amb experiència en la cooperació amb Amèrica Llatina. C néixer l?Europa comunitària in situ i per dins, les seues polítiques i instruments de cooperació, analitzar com construir unes relacions realistes i d'interés mutu entre Europa i Amèrica Llatina han de ser avui d'interés prioritari per a la cooperació espanyola en la perspectiva del 93.  
Per tot açò, la Comissió Executiva per a l'Aplicació del Programa de Cooperació i Solidaritat amb països en vies de desenvolupament ha disposat la concessió de tres beques per a participar en el concurs Mestratge en Cooperació per al Desenvolupament, patrocinat junt amb la Generalitat Valenciana per la Secretaria d'Estat per a la Cooperació Internacional i per a Iberoamèrica, l'Agència Espanyola de la Cooperació, la Comissió Nacional V Centenari, la Societat Estatal V Centenari, i la Comunitat Econòmica Europea, a més d' tres comunitats autònomes.  
D'acord amb açò exposat, habilitats els crèdits oportuns a través de l'Acord del Consell, de 13 de maig de 1991, pel qual aprova la subvenció a la fundació Centre Espanyol d'Estudis d'Amèrica Llatina, resolc fer aquesta convocatòria d'acord amb les bases següents:  
1. Caràcter i atribució de les beques  
1.1 Es convoquen tres beques adreçades a la realització del curs Mestratge en Cooperació per al Desenvolupament que se celebrarà en el Centre Espanyol d'Estudis d'Amèrica Llatina (CEDEAL), durant l'any acadèmic 1992. L'esmentat curs constarà de dues fases, una teòrica i una altra pràctica. La primera fase serà de formació acadèmica i se celebrarà a seu de la fundació CEDEAL, a Madrid, i tindrà una dura de cinc mesos. La segona, de contingut pràctic, consistirà, la primera part, en una visita de treball, de dues setmanes durada a diverses institucions europees de desenvolupament i cooperació. La segona part consistirà en una passantia o formació en servei durant dos mesos, en projectes o institucions on participa el Programa de Cooperació i Solidaritat Nord-Sud de la Generalitat Valenciana, en l?àmbit llatinoamericà.  
2. Requisits dels sol·licitants per a optar a la concessió d'una beca seran necessaris els requisits següents:  
2.1 De caràcter general  
a) Espanyol  
b) Titulació universitària superior. Tindran preferència les titulacions següents: economia, enginyeria, arquitectura, s ciologia, medicina (salut pública), pedagogia.  
c) Mínim d'experiència laboral de tres anys.  
2.2 De caràcter preferent  
a) Personal al servei de l'administració pública de la Generalitat Valenciana.  
b) Membres responsables d'organitzacions no governamentals i institucions acadèmiques de desenvolupament.  
3. Instàncies  
3.1 Les sol·licituds es presentaran segons el model adjunt en la Conselleria de Treball i Afers Socials, passeig de l'Albereda, 16. 46832, València.  
3.2 El termini de presentació de sol·licituds serà de 30 dies naturals comptadors a partir del dia següent al de la publicació d'aquesta convocatòria al Diari Oficial de la Generalitat Valenciana.  
3.3 A les instàncies s'hi acompanyaran els documents següents:  
a) Fotocòpia del DNI.  
b) Fotocòpia compulsada del títol exigit en el punt 2.1.b.  
c) Currículum vitae amb els mèrits al·legats ben justificats.  
d) Qualsevol altre document acreditatiu de mèrits que el sol·licitant considere d'interés.  
3.4 Els sol·licitants es comprometen que, en cas d'atorgar-los la beca, firmaran una declaració expressa d'acatament a les bases d'aquesta convocatòria i d'acompliment de les condicions establertes per a gaudir-la.  
4. Procés de selecció  
4.1 La selecció dels beneficiaris de les tres beques es realitzarà per un tribunal després d'una anàlisi de les sol·licituds i currículums presentats i, si la presidència d'aquest ho estima oportú, una entrevista individual.  
4.2 EL tribunal de selecció estarà compost per:  
President: el President de la Comissió Executiva per a l'Aplicació del Programa de Cooperació i Solidaritat amb països en vies de desenvolupament o persona en qui delegue.  
Vocals: el Secretari i un vocal de la Comissió Executiva per a l'Aplicació del Programa de Cooperació i Solidaritat amb els països en vies de desenvolupament i un representant de la fundació CEDEAL.  
4.3 A més dels candidats seleccionats, el tribunal podrà designar els respectius suplents, perquè, en cas de produir-se cap vacant per incompliment dels requisits exigits en la convocatòria o impossibilitat per part dels primers seleccionats, puga cobrir-se pel corresponent suplent.  
4.4 Les decisions adoptades pel tribunal seran inapel·lables.  
5. Finançament de les beques  
Les beques comprenen:  
- Una assignació mensual de 100.000 pessetes durant el període de durada del programa.  
- Drets de matrícula i materials didàctics del curs.  
- Programa de visites de dues setmanes de durada a diverses institucions europees de cooperació.  
- Despeses de gestió i coordinació del programa.  
- Viatge i assegurança mèdica durant els dos mesos de passantia en un país iberoamericà a determinar pel Programa de Cooperació i Solidaritat Nord-Sud.  
6. Obligacions dels becaris  
Els becaris, després de finalitzar el mestratge i en el termini de dos mesos, presentaran a la Conselleria de Treball i Afers Socials, una memòria de les activitats realitzades al llarg de la durada del curs. També presentaran el diploma o diplomes obtinguts en els curs a l?efecte de l'anotació que corresponga. L'acompliment d'aquestes obligacions podrà invalidar el dret del becari a la recepció de noves ajudes o beques de la Generalitat Valenciana, sense perjudici de l?exercici de les accions a què pogueren donar lloc, i a tal efecte es comunicaran als organismes oportuns l?esmentat acompliment.  
València, 20 d'octubre de 1991.   
El Conseller de Treball i Afers Socials:   
Martín Sevilla Jiménez.